作者：杨泽民
词牌/韵律：六丑

paragraphs: 叹浓欢易散，便忍把、恩情抛掷。
恁时寸心，惟思生翅翼。
别后踪迹。
不定如萍泛，暂抛江沔，又留连京国。
芳容料见尤光泽。
共赏青楼，同游绮陌。
皆曾痛怜深惜。
纵鳞鸿托意，云水犹隔。
兰房深寂。
映轻红淡碧。
翠竹名花底、同燕息。
杯盘屡肯留客。
见真诚厚爱，意深情极。
乌纱翦为新冠帜。
谁知道、荏苒尘埃带抹，任他倾侧。
朝云信、且候潮汐。
但寸心、未改伊人在，应须近得。